ועדת הכלכלה, כנסת 25, פרוטוקול מספר 237, 2023-11-21 00:00

דוד ביטן: אני פותח את ישיבת ועדת הכלכלה

דוד ביטן:  זו הישיבה האחרונה בנושא שעל סדר היום

דוד ביטן:  במידה ויהיו בעיות שנצטרך לפתור, נקיים עוד ישיבה

קארין אלהרר: איך אתה קובע מראש?     

דוד ביטן: כי זו הישיבה הרביעית

קארין אלהרר: אולי יהיו עוד בעיות?     

דוד ביטן: אז אמרתי, נקיים עוד דיון

דוד ביטן:  אתם עכשיו בקואליציה או באופוזיציה?     

קארין אלהרר: היום באופוזיציה

דוד ביטן: כפי שאמרתי, אם יהיו עוד בעיות שנעלה עליהן, שהן בעיות רוחביות, לא סתם בעיה של מישהו אחד, נקים ישיבה נוספת

דוד ביטן:  גם אם למלונות יש בעיות, נשמע גם אותם

דוד ביטן:      הנושא שעל סדר היום הוא פתרון בעיות של תושבים שפונו למלונות

דוד ביטן:  בישיבה או בשתי הישיבות האחרונות בדקנו כל מה שקורה במלונות במובן של התשלומים, בדיקת אנשים וכולי

דוד ביטן:  נשמע עכשיו סקירה אחרונה ובזה נסיים את הנושא

דוד ביטן:  אני חושב שמיצינו את הסוגייה

דוד ביטן:  נכון?     

אלון שוסטר: בתנאי שנראה שהעסק עלה על פסים נכונים

דוד ביטן: הוא עלה

דוד ביטן:  עם כל הכבוד, הוא עלה

אלון שוסטר: אני כרגע שמעתי שלפחות חלק עדיין בפיילוט

דוד ביטן: לא

דוד ביטן:  הוא עלה על פסים נכונים

דוד ביטן:  תמיד יש שיפורים שאולי צריך לעשות

דוד ביטן:  אני רואה שאתם אף פעם לא מרוצים

אלון שוסטר: אנחנו מרוצים מההתקדמות ורוצים להתקדם עוד

דוד ביטן: יש פתרונות יפים מאוד בנושאים השונים

דוד ביטן:  אנחנו סיימנו את נושא התכלול ועכשיו אנחנו עוסקים בפתרונות

דוד ביטן:  נראה אם יש בעיות רוחביות שאפשר ללמוד מהטענות שמועלות כמו למשל נושא של חניה כאשר בתל אביב ובירושלים יש בעיות חניה במלונות, נדמה לי שבים המלח אין בעיה כזאת, בטבריה יכול להיות שיש קצת, במועצות אזוריות כאלה ואחרות

אלון שוסטר: הסיפור של הצ'ק אין וצ'ק אאוט של מי שנמצא מעט זמן וכולי, עדיין בפיילוט

אלון שוסטר:  זה לא נפתר כמו שנאמר

אלון שוסטר:  זה רק בפיילוט

אלון שוסטר:  זה מה ששמענו כרגע

אלון שוסטר:  הסיפור של הצ'ק אין והצ'ק אאוט של בני זוג שלא כולם נמצאים

שמוליק קלמי: כי זו מערכת של משרד התיירות שבנו אותה עם מערך הדיגיטל

שמוליק קלמי:  היא נמצאת כרגע בפיילוט בכמה עשרות בתי מלון והיא אמורה להיכנס לכל בתי המלון

אלון שוסטר: דוד, הם רק בפיילוט

אלון שוסטר:  זה לא נפתח אלא זה בבדיקה

דוד ביטן: על מה פיילוט?     

שמוליק קלמי: יש מערכת של משרד התיירות שבנו אותה ביחד עם מערך הדיגיטל והתכלית שלה היא שתהיה עמדה כזו בכל בית מלון שאפשר יהיה להזין צ'ק אין וצ'ק אאוט על המערכת ואל מול זה אפשר יהיה לדעת – כמו ששר התיירות אמר כאן בדיון הקודם – שאם מישהו לצורך העניין עובד באזור שהוא מחוץ לבית המלון והוא לא משתמש בחדר במהלך השבוע, אפשר יהיה לשפות אותו אחר כך ב-100 ו-200

שמוליק קלמי:  זו מערכת מורכבת שצריך היה עכשיו גם להטמיע אותה

שמוליק קלמי:  המערכת מוכנה והיא נמצאת בשלב של הטמעה

קארין אלהרר: שלב הטמעה, זה פיילוט

אלון שוסטר:  צריך להבין, רטרואקטיבית, חודשיים, זה לא יהיה בביצוע

אלון שוסטר:  אולי בחודשיים הבאים

שמוליק קלמי: אני לא יודע

שמוליק קלמי:  אני יודע שזה ייקח עד סוף השבוע

קארין אלהרר: מה קורה היום?     

דוד ביטן: בסוף שבוע ובכלל

שמוליק קלמי: משרד התיירות מנהל את הדבר הזה

קארין אלהרר: בואו נשאל את משרד התיירות

קארין אלהרר:       בוא נתחיל עם משרד הבריאות

דוד ביטן: אתה היית בישיבה ושמעת את שר התיירות?     

אלון שוסטר: הייתי

אלון שוסטר:  לכן אני מופתע

אלון שוסטר:  הוא אמר שזה עובד

דוד ביטן: כל הנתונים נמצאים

דוד ביטן:  הוא אמר ש-30 מלונות עוד לא העבירו נתונים ולא יקבלו תשלום אבל בסוף נראה לי שזה הסתדר

דוד ביטן:  נכון? זה קיים

דוד ביטן:  הם מדברים כאן על משהו חדש

דוד ביטן:  יש כאלה שמגיעים לא לכל הימים

דוד ביטן:  בחלק מהימים הם נמצאים ובחלק מהימים הם לא נמצאים

דוד ביטן:  הם רוצים פתרון שבימים שהם לא נמצאים, ייתנו להם כסף דרך ביטוח לאומי

דוד ביטן:  זה עדיין לא הסתיים כי זה מה שנקרא נושא חדש

דוד ביטן:  עד היום כולם היו בבית מלון

מאיר כהן: חיים אמר שמחייבים את בית המלון שנותן לו את הזיכויים

דוד ביטן: זה דבר שייפתר

אלון שוסטר: האנשים לא מקבלים

דוד ביטן: מה זה לא מקבלים? שמעת, 260 מיליון שקלים נתנו

אלון שוסטר: בן הזוג שלא נמצא במלון במשך מספר ימים, הוא עדיין לא מקבל

אלון שוסטר:  זה רק בפיילוט

דוד ביטן: מה אתם רוצים? אני לא מבין

מאיר כהן: כולם מקבלים 200 ו-100

אלון שוסטר: כאן יקבלו

אלון שוסטר:  כולם יקבלו

אלון שוסטר:  הסיפור הזה של אנשי הביניים, זה עדיין לא הוסדר

דוד ביטן: מה מספר האנשים האלה?     

שמוליק קלמי: לא יודע

שמוליק קלמי:  יעל, את יודעת לומר בכמה בתי מלון כבר מוטמעת מערכת משרד התיירות?     

יעל דיין: אני מדברת רק על תשלומים לבתי המלון ולא על תשלומי הביטוח הלאומי

שמוליק קלמי: לא תשלומים

שמוליק קלמי:  אני מדבר על המערכת של משרד התיירות שאמורה להיות בכל בית מלון?     

יעל דיין: לא, את זה אני לא יודעת להגיד

דוד ביטן: בהמשך נשמע את משרד התיירות

אלון שוסטר: את מכירה את הפרויקט הזה?     

יעל דיין: אני מכירה את הפרויקט

קארין אלהרר: זה לא אצלה

קארין אלהרר:  זה לא קשור אליה

אלון שוסטר: זה לא קיים

דוד ביטן: העניין הזה אף פעם לא נטען

דוד ביטן:  זה דבר חדש

דוד ביטן:  נשמע מה אומר שר התיירות והם יתקדמו הלאה

דוד ביטן:  לא צריך להתעכב על זה יותר מדי

אלון שוסטר: צריך לעקוב

אלון שוסטר:  בסך הכול אפשר לעקוב

דוד ביטן: בסדר

דוד ביטן:  לא אחרי כל דבר נעקוב בישיבות

דוד ביטן:  בנושא הזה תכף נשמע את השר שרוצה לענות בעצמו על הדברים

דוד ביטן:  הוא יגיד שזה דבר חדש ולא קשור

יעל דיין: החשב של משרד התיירות מבקש לענות על השאלה

יעל דיין:  הוא ב-זום

יעל דיין:  הוא אומר שיש לו את הפרטים

דוד ביטן: בסדר

דוד ביטן:  תעלו אותו

גדעון שגיא: שלום לכולם

גדעון שגיא:  אני אתייחס גם לתשלומים וגם לנושא של המערכת

גדעון שגיא:  מבחינת התשלומים, אנחנו כבר שילמנו למלונות חשבוניות בסכום של כמעט 150 מיליון שקלים מה-15 בחודש

גדעון שגיא:  זה סכום שהוא בניכוי המקדמות שאנחנו שילמנו

גדעון שגיא:  הסכום הכולל ששילמנו למלונות נכון להיום עומד על כמעט 300 מיליון שקלים, חלקו כמקדמות וחלקו כתשלומים בגין חשבוניות

גדעון שגיא:       לגבי המערכת של מערך הדיגיטל

גדעון שגיא:  נכון להיום יש במערכת הזו נתונים על 82,000 מפונים בבתי מלון או במתחמי הארחה אחרים שהם לא בתי מלון כמו דירות, כמו צימרים, כמו אכסניות נוער ומתקנים דומים

גדעון שגיא:  החל מאתמול כבר עובדת המערכת של עדכון צ'ק אין וצ'ק אאוט

גדעון שגיא:  המלונות יכולים לדווח בצורה שוטפת על מפונים שעשו צ'ק אין וצ'ק אאוט

גדעון שגיא:  לכן גם בהקשר של ביטוח לאומי, הם אמורים עכשיו – היות והמערכת הזו נפתחה מאתמול – לדווח לנו החל מה-25 בחודש על הצ'ק אין והצ'ק אאוט שנעשו על ידי המפונים

דוד ביטן: בכל בתי המלון?     

גדעון שגיא: כל המלונות שמכילים את אותם 82,000 מפונים

גדעון שגיא:  יכול להיות שבקצה - - -     

קארין אלהרר: יש הרבה יותר מ-82,000 מפונים

גדעון שגיא: אני אומר שוב שכרגע במערכת יש כ-82,000 מפונים שרשומים במערכת

קארין אלהרר: אתם יודעים על 82,000 מפונים עם נתונים

קארין אלהרר:  יש מספר הרבה יותר גדול שקיים

גדעון שגיא: אני לא יודע מה זה המספר היותר גדול שקיים

קריאה: הם פשוט לא במלונות

יעל דיין: לא

יעל דיין:  הם במימון עצמאי

יעל דיין:  הם לא במימון המדינה

גדעון שגיא: אני אשלים את המשפט ואולי זה יבהיר את הדברים

גדעון שגיא:  כמו שאמרתי, כרגע במערכת רשומים 82,000 מפונים, חלקם הגדול כמובן נמצא במלונות וחלקם הלא גדול נמצא במתקני אכלוס אחרים שאינם מלונות, כמו אכסניות ומה שקראתי קודם צימרים וכולי

גדעון שגיא:  בנוסף אני יודע כרגע שיש מספר מלונות שעדיין לא דיווחו לנו

גדעון שגיא:  למשל שפיים, למשל קיבוץ שלם שמארח קיבוץ אחר

גדעון שגיא:  אותם אנחנו נצטרך להשלים

גדעון שגיא:  ההערכה, נכון לרגע זה, שהמספר של האנשים שאנחנו אמורים לממן אותם כמפונים עומד על בין 85 ל-90 אלף מפונים, מתוכם, כמו שאמרתי, כרגע במערכת יש 82,000 מפונים

דוד ביטן: יש לכם שאלות אליו? זה הזמן

קארין אלהרר: אני מנסה להבין אם הנתונים תואמים את הנתונים של רח"ל

קארין אלהרר:  על כמה מפונים אתם יודעים מאפס-שתיים ואפס-שבע?     

שמוליק קלמי: אנחנו לא מסתכלים על זה

שמוליק קלמי:  ראשית, אי אפשר לעשות כל חתך של מפונים

קארין אלהרר: כי אחרת יש אנשים שהלכו לאיבוד

שמוליק קלמי: כרגע מה שיש זה את הנתונים של משל"ט ינאי שהוא מרכז את זה, לא שמית אלא מספרית

שמוליק קלמי:  אנחנו יודעים להגיד כמה אנשים נמצאים בכל בית מלון וכמה מכל קהילה נמצאים בכל בית מלון

שמוליק קלמי:  זה על פי הנתונים של החש"לים של פיקוד העורף שנמצאים במלונות

שמוליק קלמי:  הנתונים המדויקים יותר אמורים להיות מהנתונים שבית המלון דיווח, שאלה הנתונים שגדעון דיבר עליהם כאן עכשיו

שמוליק קלמי:  אני יודע שיש עוד בעיות כאלה ואחרות של טיוב של נתונים, משהו כמו שניים-שלושה אחוזים

שמוליק קלמי:  הם דיברו על 2,000, על 3,000 אנשים שצריך עדיין לטייב את הנתונים בעקבות זה שיש מספרי תעודות זהות כפולים, שתעודת הזהות לא תואמת את השם וכדומה ונדרש עוד טיוב לנתונים האלה אל מול בתי המלון

שמוליק קלמי:  אני יודע שגם משרד התיירות עושה את זה אל מול בתי המלון ואני מניח שבטווח הזמן הקרוב הנתונים יהיו ברמת סמך יותר גבוהה

שמוליק קלמי:  אנחנו כרגע עובדים על שני הדש-בורדים במקביל כדי שכל הזמן נראה את ההתאמות ובאיזשהו שלב נוריד את הדש-בורד של אגמים ונעבוד רק על הדש-בורד של "יחד"

יוראי להב-הרצנו: למי יש גישה לנתונים האלה? לקהילות, לראשי הקהילות, לראשי הרשויות המפנות יש גישה לנתונים האלה?     

שמוליק קלמי: את מה שסגרנו ביחד עם "יחד" בהתאם ל-7(א), יש בזה הגדרות ברורות של חוק שמורת הסודיות, יש כאן בפועל מאגר מידע שצריך לנהל אותו

שמוליק קלמי:  גם רשות קולטת וגם רשות מפנה יוכלו לקבל את הנתונים

שמוליק קלמי:  כנ"ל משרדי ממשלה – בריאות, רווחה וחינוך – יקבלו את הנתונים, כל אחד בהתאם לצרכים שלו אל מול הנתונים שלו

שמוליק קלמי:  הרשויות עצמן בסוגיית הרווחה, זה יגיע ישירות לגורמי הרווחה

שמוליק קלמי:  יש כאן היבטים שקשורים בצנעת הפרט

יוראי להב-הרצנו: אתה אומר יקבלו

יוראי להב-הרצנו:  באיזה לוח זמנים יקבלו? הם כבר חשופים לזה עכשיו?     

שמוליק קלמי: אני מציע שמערך הדיגיטל יבוא ויסביר

שמוליק קלמי:  אני יודע מה קורה אבל בסוף יש כאן גוף שאחראי על זה

שמוליק קלמי:  מערך הדיגיטל אחראי על זה

שמוליק קלמי:  אני יודע לדברר את זה כי פעמיים בשבוע אני מנהל איתם דיון כדי לוודא שהדבר הזה מתקיים

שמוליק קלמי:  לגבי היוזרים לרשויות, נמצא כאן נציג מעיריית ירושלים שיוכל להגיד מה מגיע אליו היום דה פקטו

שלמה איטח: מכיוון שהמערכת הושקה ממש בימים האחרונים, רק היום, ממש עכשיו, קיבלתי גישה

שלמה איטח:  אנחנו רשות קולטת וכרשות קולטת קיבלנו היום

יוראי להב-הרצנו: כשאתה מסתכל על החומר הגולמי הזה, איך אתה יודע לפצח אותו לכדי שורות או צרכים של חינוך, בריאות ורווחה?     

שלמה איטח: עדיין לא הספקתי להיכנס למערכת

שלמה איטח:  קיבלתי את ההרשאה ממש עכשיו

יוראי להב-הרצנו: בסופו של תהליך, הנתונים האלה נדרשים כדי שנדע איך אנחנו יכולים לטייב את הטיפול, את הקליטה ויצירת הקהילה של אותם אנשים ולא סתם כדי שנדע היכן הם

שלמה איטח: זה מנגנון שאנחנו יצרנו מהנציגים שנמצאים בבתי המלון ומעבירים לנו את הצרכים

דנה דקו מדנס: מרכז שלטון מקומי

דנה דקו מדנס:  אנחנו קיימנו ישיבות עם מערך הדיגיטל, עם צוות ה-BI שלהם, והגדרנו להם עבור הרשויות איזה פילוחים אנחנו מבקשים ומה הצרכים

דנה דקו מדנס:  זה נעשה בשיתוף פעולה ואני מקווה שהכול יהיה במערכת

שמוליק קלמי: יש כאן שני מסדי נתונים

שמוליק קלמי:  מסד נתונים אחד הוא שכל תושב ממלא על עצמו בטופס "יחד" ושם הוא יכול לומר האם הוא נדרש למענה רווחתי, למענה בריאותי ועוד מענים כאלה ואחרים

שמוליק קלמי:  יש לזה מה שנקרא נספחים במסגרת השאלון

שמוליק קלמי:  בהינתן והוא נמצא בבית המלון, זה מגיע ישירות למשרד הבריאות לצורך העניין והם מחויבים גם ליצור איתו קשר ולייצר את המענה

שמוליק קלמי:  מרבית הטפסים שמולאו ב"יחד" הם של אנשים שנמצאים בקהילה ורמת השירות של מי שנמצא בקהילה ולא נמצא בבית המלון היא רמת שירות אחרת

שמוליק קלמי:  לכן גם משרד הבריאות אומר – אתמול הייתי בשיחה עם משרד הבריאות על הדבר הזה – שהוא לא ידע לתת מענה למי שעכשיו התפנה באופן עצמאי למשפחתו בירושלים

דוד ביטן: תכף נשמע את משרד הבריאות

יוראי להב-הרצנו: זה נשמע טוב

מאיר כהן: זה נשמע טוב עד שאתה מבין כמה ראשי הערים הקולטים מקבלים על כל אדם

מאיר כהן:  חמישה שקלים

דוד ביטן: מה זה שייך?     

מאיר כהן: חמישה שקלים

מאיר כהן:  הקולטים

מאיר כהן:  רק תראו כמה דברים אנחנו מבקשים מהם – לקלוט, לתכלל, לבנות

דוד ביטן: לא

דוד ביטן:  הם מקבלים 12 מיליון שקלים רק על המוניציפאלי

דוד ביטן:  אילת למשל קיבלה רק על הנושאים המוניציפאליים 12 מיליון שקלים

דוד ביטן:  בנוסף הם מקבלים חינוך, רווחה וכולי

מאיר כהן: חמישה שקלים

דוד ביטן: בסדר, אבל זה יוצא הרבה כסף

דוד ביטן:  אילת קיבלה 12 מיליון שקלים

דוד ביטן:  את החשמל בכל מקרה הם מושכים

קארין אלהרר: אבל האשפה למשל גדלה

דוד ביטן: הם מרוצים מהסכום הזה

קארין אלהרר: לא

קארין אלהרר:  אין סיכוי

דוד ביטן: לא נכון

דוד ביטן:  הם מרוצים מהסכום הה

קארין אלהרר: יש להם תושבים אבל המספר גדל

דוד ביטן: אתם כל פעם פותחים נושא חדש

דוד ביטן:  אני אסביר לכם

דוד ביטן:  הסיכום בין ראשי הערים הקולטות לבין משרד הפנים, הם חמישה שקלים אבל זה סכום נוסף

דוד ביטן:  אילת למשל מקבלת 12 מיליון שקלים והוא לא מתלונן על הדבר הזה

דוד ביטן:  לא על זה התלונה שלו

דוד ביטן:  התלונה היחידה של ראש עיריית אילת היא רק בנושא אחד – העסקים שלו

דוד ביטן:  בנושא הפנים הוא מסודר, בחינוך הוא מסודר, ברווחה הוא מסודר, בכל

דוד ביטן:  אי אפשר סתם לבוא בטענות בגלל הסכום

דוד ביטן:  זה מקובל על ראשי הערים

דוד ביטן:  ברור שראש עיר יכול לבקש גם 100 שקלים לבן אדם

יוראי להב-הרצנו: זה מקובל עליכם?     

דנה דקו מדנס: אני חייבת לומר שחמישה שקלים זה תחשיב שהוא מקובל עלינו ואכן הכסף הזה הועבר אבל זה רק תחילת הדרך

דנה דקו מדנס:  יש עוד המון הצעות ויש משרדי ממשלה שונים שהתחייבו

דוד ביטן: ייתנו עוד כסף

דוד ביטן:  אני מדבר על משרד הפנים

קארין אלהרר: מי התחייב ולא קיבלתם ממנו?     

דנה דקו מדנס: יש כל מיני סיכומים

דנה דקו מדנס:  אני לא רוצה להיכנס לזה ולפרט כרגע אבל יש הרבה מאוד סיכומים, בין היתר עם החינוך, עם הרווחה וכולי

דנה דקו מדנס:  בסוף חלק גדול מהשירותים שניתנים במלונות, ניתנים על ידי עובדי הרשויות המקומיות

קארין אלהרר: ברור

קארין אלהרר:  מגדילים את היקף העבודה שלהן

קארין אלהרר:  מישהו צריך לממן את זה

דוד ביטן: כל משרד בפני עצמו

יוראי להב-הרצנו: זה לא שממילא הם מפנים זבל אלא הם צריכים לפנות כפול

דוד ביטן: כשהמלונות מלאים, הם מפנים את הזבל בכל מקרה

דוד ביטן:  אילת לא מתלונן על התשלום של משרד הפנים

דוד ביטן:  היום דיברתי איתו

דוד ביטן:  אין לו תלונה

דוד ביטן:  הייתה בעיה שהעבירו לו בהתחלה ארבעה מיליון שקלים ונשארו עוד שמונה מיליון שנדמה לי שהעבירו לו אותם בסוף שבוע שעבר

דוד ביטן:  זה רק לחודש הראשון

דוד ביטן:  בחודש השני עוד פעם יעבירו לו

דוד ביטן:  אלה לא סכומים קטנים

קארין אלהרר: יש לקוות שהפעם הכסף יועבר בזמן

דוד ביטן: זה בזמן

דוד ביטן:  זאת לא הבעיה

דוד ביטן:  אנחנו נפנה לנשיא ארצות הברית שיעביר לנו קצת כסף ונעביר אותו ישר לרשויות המקומיות

קארין אלהרר: אתה יודע כמה כסף קיבלת ממנו?     

דוד ביטן: אל תגזימו

דוד ביטן:  לביקורת יש משמעות אם היא נכונה

יוראי להב-הרצנו: כרגע בירכתי

יוראי להב-הרצנו:  איזו ביקורת?     

דוד ביטן: לגבי הכסף

דוד ביטן:  הדרישה שהכול יהיה מהר ושהכול יתקבל מהר, זאת לא דרישה הגיונית

איילת סלע: אדוני היושב ראש, אני אשמח לדבר

איילת סלע:  אני מהתנועה הקיבוצית

איילת סלע:  רציתי לשאול מה בנוגע לכל המפונים שלא נמצאים במלונות

איילת סלע:  אם אפשר לעשות אפיו זום אין

איילת סלע:  אני מדברת על קיבוץ כפר עזה שמכיל כ-1,000 תושבים כאשר 400 נמצאים במלון בשפיים וכל השאר רדיקליים חופשיים שנמצאים בכל הארץ

איילת סלע:  מי נותן לזה מענה? מי באמת אחראי על זה? איך זה עובד?     

דוד ביטן: אמרת שלגבי אלה שבעוטף, יש להם מינהלת אחרת

דוד ביטן:  לא?     

שמוליק קלמי: קודם כל, מי שלא פונה לבית מלון זכאי ל-100 ו-200 בהינתן והוא מצהיר שהוא נמצא בקהילה

שמוליק קלמי:  זה עד ה-2 בנובמבר

דוד ביטן: אותו הדבר

דוד ביטן:  הוא הוא צריך להגיש בקשה לביטוח לאומי

איילת סלע: זה הרבה הרבה יותר מורכב ומסובך מאשר קהילה שנמצאת בתוך מלון

איילת סלע:  אני רק רוצה להאיר את זה

דוד ביטן: מה זה הרבה יותר מורכב? רגע, תעצרי

דוד ביטן:  אנחנו לא ועדה לפניות הציבור שכל אחד יבוא ויעלה איזושהי בעיה ספציפית

דוד ביטן:  אני מדבר באופן כללי

דוד ביטן:  באופן כללי יש פתרון לאנשים האלה במסגרת הביטוח הלאומי, כמו לכולם

דוד ביטן:  הם מגישים בקשה

דוד ביטן:  כבר קיבלו 80,000 בקשות

דוד ביטן:  ידוע לך על בקשה שהוגשה ולא טופלה? לא הבנתי את הטיעון הזה

איילת סלע: אני לא מדברת על יישוב אחד

איילת סלע:  בנגב המערבי יש 23 קיבוצים, הרבה מהם מפוצלים

איילת סלע:  צריך איזשהו מענה

דוד ביטן: שיגישו בקשה

שלי טל מירון: את מדברת על מענה כלכלי?     

דוד ביטן: ידוע לך שהגישו ולא טיפלו בהם? זה מה שאת אומרת?     

קארין אלהרר: היא מדברת על מענה לקהילה

איילת סלע: בסדר

איילת סלע:  נדבר באופן ישיר

דוד ביטן: דברו באופן ישיר

שמוליק קלמי: את מדברת על יישובים שפונו או יישובים שלא פונו?     

איילת סלע: אני אפילו לא מדברת על כל שאר היישובים שהם מכילים

איילת סלע:  אני מדברת על מי שפונו

איילת סלע:  היישובים שמכילים מפונים מכל הארץ, זאת סוגייה אחרת שגם היא מורכבת

דנה דקו מדנס: הרשויות מאוד משתדלות לתת מענה

דנה דקו מדנס:  זה מכביד מאוד על הרשות כיוון שאנחנו בעצם לא יודעים איפה הם

דנה דקו מדנס:  זאת אומרת, אנחנו מקבלים טלפונים וכולי

דנה דקו מדנס:  אנחנו עושים כל מה שאפשר

דנה דקו מדנס:  זו בהחלט סוגייה שיש לי להתייחס אליה בנפרד

דוד ביטן: עדיין לא הבנתי את הסוגייה

דנה דקו מדנס: המתפנים העצמאים

דוד ביטן: יש בעיה עם זה

יוראי להב-הרצנו: את מדברת על קהילות

דוד ביטן: אי אפשר לפתור את זה

דוד ביטן:  זה לא דבר שניתן לפתרון כרגע

דוד ביטן:  לגבי אלה שנמצאים במלון באופן מרוכז, פתרו את הבעיה

דוד ביטן:  התשלומים, פתרו את הבעיה

דוד ביטן:  לגבי אלה שכל אחד נמצא באיזשהו מקום, אני לא יודע אם אפשר לפתור את הבעיה הזאת

איילת סלע: אני לא יכולה לחזור עכשיו לקיבוצים ולהגיד להם שאי אפשר לפתור את זה

קארין אלהרר: לא, זאת לא התשובה

דוד ביטן: אבל אי אפשר

קארין אלהרר: אלה שהתפנו בצורה עצמאית, חלקם עשו את זה מרצונם? אני מנסה להבין

דוד ביטן: כן

דוד ביטן:  רק מרצונם

קארין אלהרר: לא, לא בטוח

קארין אלהרר:  אולי לא היה מקום במלונות

דוד ביטן: רק מרצונם

שמוליק קלמי: אני רוצה לעשות סדר בהמשגה

אלון שוסטר: איילת, אולי תסבירי את המטריה

אלון שוסטר:  לא הצלחתי להבין במה אנחנו מדברים

יעל דיין:  כפר עזה התארח במלון של קיבוץ שפיים

יעל דיין:  יש שם למעלה מ-200 חדרים אבל כדי לשמור על איחוד הקהילה, רבים מתושבי כפר עזה שאין להם מקום במלון של קיבוץ שפיים מתאכסנים בקיבוץ עצמו

יעל דיין:  כלומר, המשפחות מארחות אותם

יעל דיין:  יש למעלה מ-100 משפחות שמארחות אותם

יעל דיין:  חוץ מאשר בקיבוץ עצמו, הם בכל הארץ

אלון שוסטר: לחברי כפר עזה יש שלושה-ארבעה ריכוזים ויש עוד רבים מאוד שנמצאים בקהילות, במשפחות שלהם

אלון שוסטר:  עכשיו על מה אנחנו מדברים? מה צריך לפתור? לא ברור לי

אלון שוסטר:  האם מדובר בשילוב בחינוך, האם מדובר בבעיות בריאות, בצרכים חברתיים וכולי?   

מאיר כהן: אני לא גדלתי בקיבוץ אבל בני משפחתי נמצאים בסיטואציה כזאת

מאיר כהן:  הם הגיעו לשפיים ולא היה מקום

מאיר כהן:  אז שלחו אותם למלון דן בתל אביב

מאיר כהן:  עד כאן זה בסדר

מאיר כהן:  את אותו התשלום שישלמו לזה, ישלמו לזה

מאיר כהן:  אלא שבשלב מסוים הם החליטו לעבור לרשפון ושכרו שם איזו דירה קטנה

מאיר כהן:  מה שאת שואלת זה מה קורה איתם ואני אומר לך מה התשובה

מאיר כהן:  התשובה היא שעל כל ילד מקבלים 100 שקלים ליום

דוד ביטן: היא שואלת מה קורה איתם בנושאים אחרים כמו בתי ספר

איילת סלע: אני מבינה את המקום הזה

איילת סלע:  אני מבינה מה עושה ביטוח לאומי ואני יודעת שהוא עושה הרבה מאוד

קארין אלהרר: מענה קהילתי

דוד ביטן: מענה קהילתי, כרגע אין לזה פתרון

מאיר כהן: לא, לא נכון שאין פתרון

דוד ביטן: אין פתרון

מאיר כהן: אנחנו לא יכולים לייצר ראשי ערים שכולם אותו הדבר, שכולם הכי מצוינים, אבל מקומות שאליהם הם עוברים, למועצות אזוריות, קולטים אותם בלימודים

מאיר כהן:  קולטים את כולם

מאיר כהן:  גם ברוב הערים קולטים אותם בלימודים

מאיר כהן:  בנוסף לחמישה שקלים, הייתי למשל בהרצליה, משרד החינוך הבטיח לו שישפו אותו על זה

מאיר כהן:  כל ראשי הערים קולטים אותם

דוד ביטן: כן, אבל אין פתרון קהילתי

קארין אלהרר: היא רוצה פתרון קהילתי

מאיר כהן: אין פתרון קהילתי

דוד ביטן: זה מה שביטן אמר

מאיר כהן: לגבי הפתרון הקהילתי, עכשיו יושבות כל הקהילות ומנסות לחשוב מה יהיה בעוד חודש-חודשיים

מאיר כהן:  אתמול שמענו את בארי

דוד ביטן: לנושא שהיא מעלה כרגע אין פתרון מלא

דוד ביטן:  צריך להגיד את האמת

אלון שוסטר: אפשר לעשות פרטנית, אם יש עניינים פרטניים

דוד ביטן: אנחנו נחזור אליך

דוד ביטן:  אני העליתי את שר התיירות ל-זום

דוד ביטן:  אם יש לכם שאלות לשר התיירות, זה הזמן לשאול

התיירות חיים כץ: צוהריים טובים

התיירות חיים כץ:  אני רואה שיש לי נציג בדיון, את גדעון החשב של המשרד

דוד ביטן: אין לך נציג

דוד ביטן:  הוא ב-זום

דוד ביטן:  הוא עלה ל-זום לפני רבע שעה

התיירות חיים כץ: מה אתה רוצה לדעת? יש לך הזדמנות

דוד ביטן: יש לכם שאלות נוספות לשר? רציתם לשאול

קארין אלהרר: לי לא היו שאלות לשר

דוד ביטן: אין שאלות? הכול בסדר? יש לך משהו לעדכן אותנו מאז העדכון הקודם?     

התיירות חיים כץ: מה שקורה זה שמחר ישלמו 261 מיליון שקלים, כמו שאמר שמוליק קלמי

התיירות חיים כץ:  את הכסף יקבלו כ-70,000 אנשים

דוד ביטן: מתוך 80,000 אנשים

התיירות חיים כץ: אנחנו בבדיקת נתונים

התיירות חיים כץ:  אנחנו יוצרים מאגר נתונים מסודר כך שמערך הדיגיטל הלאומי יוכל ליהנות ממנו בעתיד

התיירות חיים כץ:  יש בו 82,000 רשומות

התיירות חיים כץ:  אנחנו באמצע העבודה ואני מקווה שיהיה מהלך נוסף עם בתי המלון לשיפור תנאים

התיירות חיים כץ:  שיפרנו קצת מצבים של חיילים שמגיעים

התיירות חיים כץ:  באופן כללי אני חושב שבעוד שבוע, אם תרצו סקירה ממצה, תהיה סקירה ממצה כי אנחנו עוברים מהשלב של ה-22 בחודש לשלב שני

התיירות חיים כץ:  דרך אגב, כל אלה שמילאו הצהרות, הם מילאו עד ה-2 בנובמבר

התיירות חיים כץ:  הם לא יקבלו תשלום מעבר ל-2 בנובמבר

התיירות חיים כץ:  יצטרכו למלא הצהרה נוספת לתשלום של ה-100 וה-200 והיא תהיה עד ה-22 בנובמבר כי יהיו בדיקות של תקופות

איילת סלע: אבל למה הם צריכים עוד פעם לעבור את זה?     

התיירות חיים כץ: כל מי שלא הצהיר ב-2 בנובמבר יוכל לכל אורך הזמן להצהיר רטרו כי הוא היה במילואים, כי הוא לא ידע וכולי

התיירות חיים כץ:  הוא יוכל להצהיר רטרו ל-2 בנובמבר אבל ההצהרות יהיו תקופתיות

התיירות חיים כץ:  התשלומים יהיו תקופתיים

התיירות חיים כץ:  תהיה הצהרה מה-2 בנובמבר עד ה-22 בנובמבר, 20 ימים

התיירות חיים כץ:  ב-22 בנובמבר ישולמו כל 20 הימים שלא יצרו חוב גדול ואז תהיה הצהרה שלישית

התיירות חיים כץ:  מי שהוא באפס-ארבע יכול לחזור לביתו, אם הוא רוצה, או יכול למלא הצהרה

דוד ביטן: מה עשיתם עם הבעיה של החניה? אמרתם אתם בודקים את הנושא הזה

התיירות חיים כץ: אנחנו פנינו לכמה גופים, בעיקר בתל אביב

התיירות חיים כץ:  דיברנו על החניון בכיכר אתרים

התיירות חיים כץ:  יש שם שני שותפים פרטיים

התיירות חיים כץ:  בלי להיכנס לפרטים, אחד היה מוכן לתת בחינם והשני הגיש תביעה

התיירות חיים כץ:  הוא רוצה 1,200 שקלים לחודש כשהחניון ריק

התיירות חיים כץ:  זה לא סביר

התיירות חיים כץ:  לא סביר שישלמו 1,200 שקלים וזה יהיה קרוב רק להרודס

התיירות חיים כץ:  אנחנו ננסה לבדוק עם העירייה שנתנה חניון אחד בכלום כסף ונראה אם היא מוכנה להאריך את התקופה

מאיר כהן: ושאטלים

מאיר כהן:  עיריית תל אביב מוכנה גם לקחת חלק בשאטלים

התיירות חיים כץ: עזוב

התיירות חיים כץ:  זה לא פרקטי

התיירות חיים כץ:  שייתנו חניות, שייתנו את החניון מול רויאל

התיירות חיים כץ:  יש שם סדרה של מלונות מול דן פנורמה

התיירות חיים כץ:  שייתנו את החניות ב-50 אחוזים

דוד ביטן: אם כן, זה נושא שהוא עדיין בטיפול

דוד ביטן:  כרגע אין לו פתרון

התיירות חיים כץ: אין פתרון

אלון שוסטר: שאלה

אלון שוסטר:  מה לגבי הצ'ק אין והצ'ק אאוט, הפטנט הזה שהוא טוב אבל הוא עדיין לא בוצע?     

התיירות חיים כץ: כל אחד שיוצא ממלון, כמו שהוא מתנהג בחיים רגילים

אלון שוסטר: זה לא עובד

אלון שוסטר:  זה עדיין לא עובד

התיירות חיים כץ: כל אחד שיוצא עושה צ'ק אאוט

התיירות חיים כץ:  אני אתן לך דוגמה מהחיים

התיירות חיים כץ:  לצורך העניין, אני גר בשדרות – ואני לא - ופוניתי לאילת ואני עובד בבאר שבע

התיירות חיים כץ:  אני נוסע למשפחה, לחדר של האישה

התיירות חיים כץ:  נתנו אפשרות של יחיד, ואני עוזב ביום ראשון

התיירות חיים כץ:  אני ממלא תצהיר על ה-200 שקלים

התיירות חיים כץ:  יום ראשון, שני, שלישי, רביעי וחמישי

התיירות חיים כץ:  ביום ששי אני חוזר למלון, עושה צ'ק אין וביום ראשון עושה צ'ק אאוט

התיירות חיים כץ:  אני נכנס למלון, המלון מקבל בגין ששי-שבת מחיר מלא וכל אמצע השבוע הוא מקבל 70 אחוזים עבור הגבר או עבור האישה בחדר יחיד

אלון שוסטר: זה בדיוק מה שאמרת אלא שזה עדיין לא מתבצע

אלון שוסטר:  חשוב שתדע

אלון שוסטר:  זה עדיין בפיילוט

התיירות חיים כץ: זה מתבצע

התיירות חיים כץ:  אנחנו צרכים לחדד

התיירות חיים כץ:  זה ההסכם

התיירות חיים כץ:  צריך לחדד הנחיות למלונות

אלון שוסטר: אם כן, בבקשה, תחדדו

התיירות חיים כץ: בסדר

התיירות חיים כץ:  איך אני יכול לחדד אם אני כל יום איתכם בוועדה?      

אלון שוסטר: תאמין לי, רק טוב יצא לך מזה

מטי צרפתי הרכבי: זה התפקיד שלנו

התיירות חיים כץ: זה התפקיד שלכם אבל אני לא יודע להיות זמנית פה ופה

דוד ביטן: אתה לבד אמרת שנזמין אותך בעוד שבוע ואתה תיתן לנו סקירה

דוד ביטן:      מה קורה עם בתי המלון, הם קיבלו את כל התשלומים ועד מתי?     

התיירות חיים כץ: בתי המלון קיבלו כ-300 מיליון שקלים

קארין אלהרר: מה זה אומר?     

התיירות חיים כץ: שכל מי שדיווח נכון, עד אתמול קיבל מחיר מלא

התיירות חיים כץ:  לא שוטף 60 ולא שוטף 90

התיירות חיים כץ:  כל מלון שדיווח נכון, קיבל

גדעון שגיא: עד ה-14 בחודש

התיירות חיים כץ: עד ה-14 בחודש

התיירות חיים כץ:  לא עד אתמול

גדעון שגיא: הם הגישו חשבונית ב-15 בחודש, נכון ללילה של ה-14 בחודש

דוד ביטן: אם כן, עכשיו יש לכם כסף להזמין אוכל למפונים או לא?      

התיירות חיים כץ: הם יגישו חשבונית ויקבלו עד סוף החודש תשלום מלא

התיירות חיים כץ:  עם הזמן אנחנו מעדכנים את הנתונים

התיירות חיים כץ:  משפצים את הנתונים

דוד ביטן: תודה רבה

התיירות חיים כץ: תודה לכם

התיירות חיים כץ:  נהניתי מכם

דוד ביטן: אני רואה שעכשיו יש לכם כסף להזמין אוכל למפונים

יעל דיין: לא היה עניין של כסף

יעל דיין:  לא דיברנו על כסף

דוד ביטן: אני מבין שלבעיית החניה בתל אביב אין כרגע פתרון

שמוליק קלמי: עיריית תל אביב אפשרה לחנות בכחול-לבן בחינם

דוד ביטן: כן, אבל אין כחול-לבן במלונות

שמוליק קלמי: זה הפתרון היחיד שנתנו

דוד ביטן: זה דבר שצריך לפתור מול החניונים שם

דוד ביטן:  חייבים לפתור את זה

קארין אלהרר: מי שגר בתל אביב יודע שאין כחול-לבן

יוראי להב-הרצנו: במיוחד באזור הזה

דוד ביטן: בתי המלון, אני שומע שאתם סגורים מבחינה כספית עד ה-14 בחודש

יעל דיין: כן

דוד ביטן: תגישו ב-15 ותקבלו

קארין אלהרר: הם הגישו

דוד ביטן: לפני שבועיים היו חייבים לכם הרבה מאוד כסף

יעל דיין: אני חושבת שברגע שזה נכנס לניהול של משרד התיירות, גם המקדמות וגם החשבוניות, הכול עובר

יעל דיין:  אנחנו מקבלים את הכסף מרגע הגשת החשבונית

דוד ביטן: על מה התלוננת? על כך שאתם לא יודעים מה יהיה בהמשך?     

יעל דיין: לא

דוד ביטן: אתם לא מאמינים לממשלה? לא האמנתם לממשלה שהיא תכסה לכם גם מעבר לזה? מה הייתה הבעיה? מה הייתה התלונה?     

יעל דיין: התלונה הייתה שיש כאן היערכות לוגיסטית מבחינת עובדים, מזון ולוגיסטיקה

יעל דיין:  המלונות צריכים לדעת קצת יותר מ-12 שעות לפני אם הם נסגרים

דוד ביטן: אלה לא 12 שעות מכיוון שנתנו לכם הודעה, אמנם בעל פה - חיכו להחלטת ממשלה - שיהיה המשך

דוד ביטן:  כולם מדברים על זה

דוד ביטן:  אז מה בדיוק הבעיה? התיירים מחכים להיכנס למלונות?     

קארין אלהרר: הדיון הזה מיותר

דוד ביטן: אני אגיד לך למה

דוד ביטן:  אנחנו הולכים יד ביד עם המלונות מתחילת הישיבות שלנו

דוד ביטן:  כשדיברתם על חובות, טיפלנו בהן

דוד ביטן:  כשדיבתם על בעיות, טיפלנו

דוד ביטן:  אתם באים עם טענה נגד הממשלה שהיא מודיעה לכם ברגע האחרון ושאתם צריכים להתארגן לקנות אוכל? יש קצת גבול לכל דבר

קארין אלהרר: זה לא מה שהיא אמרה

דוד ביטן: זה בדיוק מה שהיא אמרה

דוד ביטן:  אם את רוצה, אני אשמיע את הקלטת

קארין אלהרר: בואו נתקדם

דוד ביטן: אם את רוצה, אני אשמיע לך את הקלטת

דוד ביטן:  יש גבול גם לטענות

דוד ביטן:  אתם צריכים לסמוך כאנשי עסקים וכארגון

יעל דיין: אנחנו לא באנו בטענות

קארין אלהרר: היא לא באה בטענות

דוד ביטן: אני שמעתי אותה

יעל דיין: עד היום לא באנו בטענות

יעל דיין:  פתחנו את ליבנו ואת המלונות ואנחנו בשמחה מארחים את המפונים

יעל דיין:  הבעיה היחידה הייתה שמבחינת לוחות זמנים זה בלתי אפשרי

יעל דיין:  אתם לא יודעים מה נעשה כרגע גם מבחינת המפונים

יעל דיין:  עד שזה לא גמור, זה לא גמרו

יעל דיין:  עד שאין החלטת ממשלה, זה לא גמור

יעל דיין:  המפונים צובאים על הדלפקים במלונות ומבקשים לדעת מה קורה איתם מחר

יעל דיין:  המלונות לא יודעים להתחייב כרגע מה יהיה מחר ואנחנו כולנו מחכים להחלטת ממשלה

דוד ביטן: זה לא מדויק

דוד ביטן:  ידעתם שיהיה המשך

יוראי להב-הרצנו: למה אתה מצפה מהמלונות שיתחייבו בשם הממשלה?     

דוד ביטן: הם לא צריכים להתחייב

דוד ביטן:  הם צריכים לסמוך על הממשלה

דוד ביטן:  הארגון שלהם עובד באופן רציף מול משרד התיירות

יוראי להב-הרצנו: משרד התיירות לא יודע להגיד להם

דוד ביטן: לא נכון

דוד ביטן:  אמרו להם שיהיה המשך

דוד ביטן:  לקח זמן שלקבל החלטת ממשלה

דוד ביטן:  אתם צרכים להבין שזה גם עניין תקציבי

דוד ביטן:  זה לא שהממשלה בורחת

דוד ביטן:  לכן לא צריך סתם לטעון טענות

דוד ביטן:  גם כשטוענים טענות, צריך לטעון את הטענות הנכונות

קארין אלהרר: די

יוראי להב-הרצנו: מיצינו את הדיון הזה

דוד ביטן: יש גבול

דוד ביטן:  מספיק עם זה

דוד ביטן:  לחברי הכנסת אני לא יכול להגיד כלום

יוראי להב-הרצנו: אתה יכול להגיד מה שאתה רוצה

דוד ביטן: לעיריית תל אביב יש פתרון לחניה

יעל גרמן: אני מנהלת התיירות בעיריית תל אביב

יעל גרמן:  המפונים שנמצאים בבתי מלון בעיר קיבלו תו תושב שמאפשר להם גם לחנות בכחול-לבן וגם לחנות בחניוני אחוזת החוף במחיר של שישה שקלים ליום

יעל גרמן:  נכון שגם היה שאטל אבל לא היה בו שימוש ולכן כרגע הוא הופסק

יעל גרמן:  יש פתרון לחניונים, אם יש מקום בחניונים

דוד ביטן: השר אמר שאין פתרון

יוראי להב-הרצנו: אני תושב תל אביב

יוראי להב-הרצנו:  איפה חניון אחוזת החוף הכי קרוב לרצועת המלונות המדוברת, בה יש את ריכוז המלונות?     

יעל גרמן: יש גם בארלוזורוב 17

יוראי להב-הרצנו: שזה מרחק של כמה קילומטרים מהמלונות?     

יעל גרמן: כמה דקות הליכה

יוראי להב-הרצנו: מה זה כמה דקות? כמה קילומטרים?     

קארין אלהרר: זה לא כמה דקות

יוראי להב-הרצנו: המלונות ממוקמים ברחוב הירקון

יוראי להב-הרצנו:  רחוב ארלוזורוב קצת מרוחק משם

יעל גרמן: יש בעיר 100 מלונות שיש בהם מפונים

יעל גרמן:  אני צריכה להתייחס לכולם

יעל גרמן:  זה נכון שכפי שהשר ציין לגבי כיכר אתרים היה ניסיון לתת אותו בחינם

יעל גרמן:  זה עבד לתקופה ואז הם ביקשו לחזור בהם

יעל גרמן:  פיזור של חניוני אחוזת חוף יש בכל המקומות

קארין אלהרר: אין חניה בחניון

קארין אלהרר:  הם נתנו תעודת תושב

יוראי להב-הרצנו: לצד האירוע של החניה, אני כן רוצה לומר מילה טובה על עיריית תל אביב

קארין אלהרר: יותר ממילה

יוראי להב-הרצנו: מהרגע הראשון התייצבה במלונות

דוד ביטן: אין טענות לעירייה

דוד ביטן:  יש טענות לבעלים של החניונים

קארין אלהרר: נכון

קארין אלהרר:  הבעלים של החניון לא בסדר

קארין אלהרר:  החניון ריק

יוראי להב-הרצנו: נכון

יוראי להב-הרצנו:  העירייה עושה עבודה יוצאת מגדר הרגיל בהקשר של פעילויות למפונים

דוד ביטן: אין לי טענות לעירייה

דוד ביטן:  אין לנו תלונות לעיריית תל אביב

דוד ביטן:  להיפך

דוד ביטן:  כרגע אין פתרון לבעיה של החניה

דוד ביטן:  זאת עובדה

דוד ביטן:       רח"ל, אתם יכולים יחד עם משרד התיירות לטפל בעניין מול הבעלים של החניון?     

שמוליק קלמי: שר התיירות יהיה אצלנו מחר בבוקר

דוד ביטן: כמו שאתה לוקח משאית בצו 8, תלאים את החניון הזה לחודש

דוד ביטן:  אני לא צוחק

דוד ביטן:  אני מדבר ברצינות

דוד ביטן:  מה הבעיה? תוציאו צו ונגמר הסיפור

דוד ביטן:  אחר כך שיתבע אתכם בבית המשפט

שמוליק קלמי: משרד הביטחון משקיע לא מעט משאבים באוכלוסייה

שמוליק קלמי:  אנחנו ננסה לראות איך אפשר לפעול מול עיריית תל אביב

קארין אלהרר: תמצאו פתרון לחניה

דוד ביטן: אין לכם סמכות? למה אין לכם?      

שמוליק קלמי: זה פרטי

דוד ביטן: גם משאית היא פרטית ואתם לוקחים אותה לצבא

דוד ביטן:  עם כל הכבוד, אף אחד מהבעלים לא יכול לשים לנו תנאים כאלה

דוד ביטן:  אנחנו במצב מלחמה

דוד ביטן:  עם כל הכבוד, אם יש לו תביעה כספית – שיתבע אותנו אחר כך בבית המשפט

דוד ביטן:  כמו שאתם לוקחים בצו 8 משאיות, וגם את הנהגים אתם לוקחים בצו 8, אני מבקש שתעשו משהו שקשור לעניין החניה

קארין אלהרר: אבל זה לא חוקי

דוד ביטן: זה חוקי למהדרין

דוד ביטן:  תאמיני לי, אני אחתום על הצו

דוד ביטן:  תביאו לי את הצו ואני חותם עליו

דוד ביטן:  כמו גילה גמליאל שכתבה שר הביטחון, אני אכתוב שר הביטחון

דוד ביטן:       מכיוון שהשר תרם את עצמו לעוד שבוע, עד אז אני מבקש שתמצאו פתרון לנושא הזה

דוד ביטן:      אני מבקש להעלות ב-זום את ד"ר שרון אלראי פרייס

דוד ביטן:      מזמן לא ראינו אותך, מאז הקורונה

שרון אלראי פרייס: היה איזה דיון באמצע לגבי שירות המזון

דוד ביטן: נכון

דוד ביטן:  היה

דוד ביטן:  בזמנו פתרת לנו את הבעיה

שרון אלראי פרייס: יש מצגת ששלחתי

שרון אלראי פרייס:  אם אתם רוצים, אני אסכם בכמה מילים את המענה של משרד הבריאות

שרון אלראי פרייס:  אחר כך אני אשמח לענות לכל שאלה

דוד ביטן: סכמי לנו

דוד ביטן:  אנחנו רוצים לדעת מה קורה עם המפונים

דוד ביטן:  אני לא מדבר על אלה שנמצאים בערים לבד

דוד ביטן:  לאלה דווקא יש פתרון

דוד ביטן:  הם הולכים לקופת חולים ובכל מרפאה יכולים לקבל שירות

דוד ביטן:  מה עם אלה שנמצאים במלונות, למשל בים המלח, והם חולים?     

קארין אלהרר: כמה קופות חולים פתחו עמדות במלונות?     

שרון אלראי פרייס: אם אני יכולה להעלות את המצגת, זה פשוט יהיה קצת יותר קל

קארין אלהרר: לא צריך מצגת

דוד ביטן: לא

דוד ביטן:  תגידי לנו

דוד ביטן:  דברי איתנו

שרון אלראי פרייס: אני מבטיחה שזה לא יהיה ארוך

שרון אלראי פרייס:  ההבנה של משרד הבריאות היה, מהרגע הראשון, ממש מהיום השני למלחמה, שהנושא של מפונים ומתפנים הולך להיות סוגייה מרכזית

שרון אלראי פרייס:  בכל מלון כזה שנפתח יש נציג של משרד הבריאות

קארין אלהרר: אנחנו לא רואים את המצגת

קארין אלהרר:  היא רחוקה

קארין אלהרר:  תאמרי לנו כמה קופות חולים פתחו עמדות במלונות והאם יש קופות שלא פתחו עמדות, ואיזה שירות ניתן

שרון אלראי פרייס: לדעתי נמצא איתנו כאן גם הדר אלעד שיכול לתת נתונים יותר מדויקים

שרון אלראי פרייס:  אני אומר שאחת הסוגיות שדיברתם עליהן עד עתה זה הסיפור של מפונים ומתפנים

שרון אלראי פרייס:  אנחנו במשרד הבריאות החלטנו כעקרון שאנחנו מתייחסים למפונים ולמתפנים באותה דרך

שרון אלראי פרייס:  בסוף בעינינו כמערכת בריאות פחות משנה האם המדינה פינתה אלא העובדה שמישהו לא נמצא ליד הבית שלו ואנחנו מחויבים לוודא שיש לו את כל הצרכים הבריאותיים שלו ושיש מענה לכל הצרכים הבריאותיים שלו

שרון אלראי פרייס:  הדבר הזה הוא יצר לאורך הדרך פער מאוד גדול כי הרבה גורמים – בין אם פיקוד העורף, בין אם רח"ל, בין אם פס"ח – הסתכלו על הכמויות של האנשים שהמדינה פינתה ואנחנו הסתכלנו על כולם

שרון אלראי פרייס:       השלב הראשון היה להחליט על מי אנחנו מסתכלים

שרון אלראי פרייס:  בכל מלון היה נציג כדי להבין מה הם הפערים גם מבחינת צרכים של בריאות, גם מבחינת בריאות הסביבה, האם יש תנאים במלון הזה כדי לשכן אנשים במספרים כאלה, וגם מבחינת תזונה

שרון אלראי פרייס:  נציג של בריאות הנפש שהגיע כדי לתכלל

קארין אלהרר: רגע

קארין אלהרר:  בנקודה של בריאות הנפש

קארין אלהרר:  זו סוגייה קריטית

שרון אלראי פרייס: אולי אני אציג את הכול ואז תשאלו מה שאתם רוצים

שרון אלראי פרייס:  הנושא של בריאות הנפש הוא נושא מאוד מאוד גדול שעולה פעם אחר פעם בדיונים בוועדת הבריאות, כולל דיון שהתקיים ביום שני בראשותו של המנכ"ל

שרון אלראי פרייס:  אני מציעה שלא נצלול לתוך בריאות הנפש

דוד ביטן: לא, לא ניכנס לזה

שרון אלראי פרייס: תבינו שגם מבחינת בריאות הנפש, יש נציג של לשכות הבריאות מתוך הבקרים של הפסיכיאטרים בלשכות והוא נמצא בכל מלון

שרון אלראי פרייס:  שוב, יש מעט אנשים כאלה ולכן לכל נציג כזה יש כמה מלונות, אבל הוא מתכלל גם את האנשים שקשורים במרכזי החוסן וגם את המתנדבים שהגיעו כאשר המשך ייכנסו בתי חולים פסיכיאטריים

דוד ביטן:  למשל אדם במלון חולה

דוד ביטן:  אם הוא באילת, הוא ילך לקופת חולים שקשורה לאילת

דוד ביטן:  אולי אפשר לעשות מרפאה ניידת, מרפאה שתסתובב

שרון אלראי פרייס: היו לנו כאן כמה סוגיות

שרון אלראי פרייס:  סוגייה אחת הייתה סוגייה של אנשים שבעצם לא נמצאים בבית שלהם אבל הם מגיעים למקום שיש בו מערכת בריאות מפותחת

שרון אלראי פרייס:  למשל תל אביב

שרון אלראי פרייס:  אני לא צריכה לייצר מרפאות מיוחדות למרות שגם שם נוצרו מרפאות מיוחדות בתוך מלונות, אבל באופן עקרוני יש מערכת בריאות ורק צריך לוודא שהמשאבים האלה זמינים לתושבי המלון

שרון אלראי פרייס:  יש מקומות, כמו אילת, בהם מערכת הבריאות קיימת אבל בדרך כלל היא מותאמת לאוכלוסייה של אילת ולתיירים שמגיעים

שרון אלראי פרייס:  לא לאוכלוסייה שמפונה בהיקף כל כך גדול, אנשים מבוגרים עם מחלות כרוניות, וכאן היה צריך לעבות שירותים

שרון אלראי פרייס:  יש מקומות שבכלל לא הייתה מערכת בריאות

שרון אלראי פרייס:  בים המלח לא היו מרפאות, לא היה בית מרקחת, לא הייתה טיפת חלב

שרון אלראי פרייס:  היה צריך להקים מערכת בריאות והדבר הזה הוקם

שרון אלראי פרייס:       אני חייבת להגיד שקופות החולים נכנסו בצורה מאוד מאוד מהירה עם עבודה מאוד מהירה שלהן

שרון אלראי פרייס:  באמת שאפו

שרון אלראי פרייס:  זו גם עבודה משותפת שלהן

שרון אלראי פרייס:  אני חושבת שזה באמת אחד הרגעים הגדולים איך מערכת הבריאות כולה נרתמה והקופות עובדות ביחד

שרון אלראי פרייס:  בסוף כשנפתחת מרפאה במלון, היא בעצם נותנת מענה אחוד לכל מי שנמצא שם

שרון אלראי פרייס:  כמובן שקופת חולים כללית היא הגורם העיקרי בגלל שרוב המפונים והמתפנים, גם מהצפון וגם מהדרום, שייכים לקופת חולים כללית אבל היא נותנת שירותים לכולם

שרון אלראי פרייס:  למעשה הכניסה המהירה של קופות החולים אפשרה לתת מענה לצרכים הרגילים

שרון אלראי פרייס:      בנוסף אנחנו הפעלנו טיפות חלב

שרון אלראי פרייס:  במקומות מסוימים עיבינו, למשל באילת, שם יש שלוש טיפות חלב יחסית קטנות

שרון אלראי פרייס:  אנחנו מורידים לשם צוותים ומעבים אותן

שרון אלראי פרייס:  בים המלח הקמנו שתי טיפות חלב שלא היו וגם הקופות יצרו במקומות מסוימים טיפות חלב במקומות שהן לא היו וזה היה שירות שהן נתנו אותו

שרון אלראי פרייס:       כל הדברים האלה נעשו כולל פינוי חולים בעלי צרכים רפואיים מיוחדים - מה שאנחנו קוראים חצר"מים – מקו העימות

שרון אלראי פרייס:  גם זה תהליך מאוד מורכב שנעשה ביחד עם הקופות שמעבירות לנו רשימות ולשכות הבריאות עם האחראים על שעת חירום שמפנים את האנשים האלה כדי לשמור על הבריאות שלהם

שרון אלראי פרייס:      זה היה המענה המיידי

שרון אלראי פרייס:  הבנו בצורה מאוד מהירה שבסוף האנשים האלה שנמצאים בשטח רואים הרבה מאוד בעיות והקמנו במטה חמ"ל אחורי

שרון אלראי פרייס:  כמו שאתם רואים הוא כולל את כל גורמים בתוך המשרד, מבריאות הציבור, קופות חולים, בריאות הנפש, גריאטריה וכולי וגם גורמים אחרים כמו משרד הרווחה כדי לוודא שפותרים את כל הבעיות שלא מצליחים לפתור אותן בשטח

שרון אלראי פרייס:  בסוף הנציג בשטח אמור לפתור בעיות אבל מה שהוא לא מצליח לפתור, יש גב שיכול לעזור לפתור אותן

שרון אלראי פרייס:  החמ"ל הזה נמצא בממשקים גם עם פיקוד העורף, גם עם פס"ח, גם עם רח"ל ועם כל הגורמים שמתעסקים עם זה

שרון אלראי פרייס:  כשנכנס לתוך העניין משרד ראש הממשלה ומשרד התיירות, אנחנו בקשרים גם איתם

שרון אלראי פרייס:       מה עושה בשטח הנציג של לשכת הבריאות

שרון אלראי פרייס:  קודם כל, הוא מתחבר לכל הגורמים בשטח

שרון אלראי פרייס:  אם יש נציגי קהילה, יש מלונות שבהם זה יותר בולט ויותר פשוט מהבחינה הזאת שממש יש קהילה שפונתה לשם ואז מתחברים לנציג הקהילה

שרון אלראי פרייס:  יש מלונות שאלה אנשים מהרבה מאוד יישובים וזה קצת יותר קשה

שרון אלראי פרייס:  כמובן הוא מתחבר למנהל המלון

שרון אלראי פרייס:  אם יש נציג של פיקוד העורף, הוא מתחבר אליו, אל הנציגים של הרשות המקומית ורווחה ועכשיו משנכנסנו נציגים של משרד ראש הממשלה, מתחברים גם אליהם

שרון אלראי פרייס:  מוודאים שיש מענה רפואי לכל הצרכים של אדם ומשפחתו - קופת חולים, בריאות הנפש, טיפות חלב

שרון אלראי פרייס:  מוודאים שיש מידע ציבורי מונגש לאן לפנות

שרון אלראי פרייס:  בסוף הנציגים האלה לא יכולים להיות שם כל הזמן כי הם צריכים לעבור בין המלונות והם צריכים גם לעבוד במקומות אחרים כמו למשל טיפות חלב

שרון אלראי פרייס:  חלק מאלה שהפעלנו היו אחיות שלנו של טיפות חלב שהיו צריכות גם לחזור לטיפות חלב כדי לקבל מטופלים בטיפות

שרון אלראי פרייס:       בוודאי שיש מידע ציבורי במקום בולט על כל מה צריך

שרון אלראי פרייס:  אתם רואים שכמעט בכל מלון יש מידע איך אפשר להגיע לקופות החולים ומי הנציג של המשרד

שרון אלראי פרייס:  בודקים פערים אחרים כמו מכשירי שיקום וניידות שאנשים נסו על נפשם ואין איתם

שרון אלראי פרייס:  אגף השיקום מנפיק להם מכשירים חדשים

דוד ביטן: אני חושב שהנושא ברור ואני רואה שהוא גם מטופל

דוד ביטן:  הנושא של בריאות הנפש מטופל דרך ועדת הבריאות

מטי צרפתי הרכבי: אדוני, שאלה לד"ר אלראי

מטי צרפתי הרכבי:  אנחנו ביקרנו במוקד של שורדי שואה וזקנים בירושלים

מטי צרפתי הרכבי:  אני רוצה להציף מספר סוגיות שעלו

מטי צרפתי הרכבי:  את לא צריכה לענות אבל כן חשוב לי שתשמעי מה עלה

מטי צרפתי הרכבי:      עלה שהתפריט לא מותאם לזקנים

מטי צרפתי הרכבי:  הם אמרו שהאוכל לא עושה להם טוב בקיבה

מטי צרפתי הרכבי:  הם מבקשים מזון יותר מותאם לדיאטה שלהם

מטי צרפתי הרכבי:  זה מצד אחד

מטי צרפתי הרכבי:  מצד שני, מישהי סיפרה שבני הנוער עולים במשקל בגלל ריבוי פחמימות ובגלל שהם לא כל כך עסוקים

מטי צרפתי הרכבי:  אלה שתי סוגיות של הזנה

מטי צרפתי הרכבי:      הרבה מאוד הביעו דאגה בגלל קושי בניידות והגעה למרפאות העירוניות וגם בגלל תחושת הניכור והזרות שהזקנים מרגישים

מטי צרפתי הרכבי:  הם אמרו שהם לא יודעים היכן המרפאה

מטי צרפתי הרכבי:  בשורה בתחתונה, הם לא יודעים לאן ללכת

מטי צרפתי הרכבי:      עלתה שם בעיה של שפה

מטי צרפתי הרכבי:  הייתה קבוצה של דוברי רוסית

מטי צרפתי הרכבי:      אם כן, גם המקום זר, גם הם לא יודעים היכן המרפאה וגם אומרים להם לנסוע באוטובוס כשהם לא רגילים לנסוע באוטובוס מאחר והם באו ממקום שהמרפאה היא קרובה

מטי צרפתי הרכבי:  זאת אומרת, למרות שהמענים קיימים, הם אבודים בתוך העולם החדש הזה שנכפה עליהם, הניכור, חוסר הוודאות וגם שפה

מטי צרפתי הרכבי:       ציינת שבים המלח כולם מקבלים את כולם אבל אולי צריך לשקול שגם בערים, לפחות לגבי המפונים, כל הקופות יקבלו את כולם כי כל 200 או 300 מטרים, בטח לאוכלוסייה המבוגרת, זה קושי

מטי צרפתי הרכבי:      אלה סוגיות שמיפיתי סביב משרד הבריאות

שרון אלראי פרייס: תוך כדי הדבר שהתגלגל גם אנחנו הבנו שיש בעיות תזונה

שרון אלראי פרייס:  אנשים שצריכים תזונה מיוחדת, תזונה מרוסקת ודברים אחרים, תזונאיות שלנו של לשכות הבריאות נכנסו למלונות ועשו את המיפויים

שרון אלראי פרייס:  זה נעשה עם מנהלי מלונות כדי לתת להם כלים שידעו מה לעשות במצבים האלה

מטי צרפתי הרכבי: אני אומר עוד משפט

מטי צרפתי הרכבי:  יש מספר מלונות שיש גם מוקדים של ריבוי מבוגרים

מטי צרפתי הרכבי:  זאת אומרת, לקחו אוכלוסיות גדולות

מטי צרפתי הרכבי:  יש כמה מוקדים כאלה ואולי עליהם צריך לתת את הדעת

דוד ביטן: תודה

דוד ביטן:  אני חייב עוד מעט לסיים את הישיבה

דוד ביטן:      משרד האוצר, היום יש החלטת ממשלה על הארכה ואני מבקש שכבר היום תתנו הודעות לבתי המלון

דוד ביטן:  היום כיוון שאין ברירה

דוד ביטן:  צריכים לסיים את זה

ידידיה גרינוולד: כמו שאמרתי, להבנתי זה נמצא בהצבעה בממשלה

ידידיה גרינוולד:  אני כמובן לא שולט בזה

דוד ביטן: לא משנה, אז מחר בבוקר תנו את ההודעות

ידידיה גרינוולד: בסדר

דוד ביטן: דרך מי? אתם רוצים דרך התאחדות המלונות? אתם תעבירו הלאה?     

יעל דיין: אנחנו עובדים עם ישירות עם משרד התיירות

יעל דיין:  ברגע שאנחנו מקבלים מהם עדכון, אנחנו מחכים

דוד ביטן: ברגע שיש החלטה, תודיעו למשרד התיירות שיודיע להתאחדות המלונות

דוד ביטן:  לא צריך להודיע לכל מלון

דוד ביטן:  נכון?     

יעל דיין: כן

יעל דיין:  אנחנו מודיעים לכל מלון בנפרד

דוד ביטן: אתם מודיעים

דוד ביטן:  טפלו בזה כדי שלא תהיה טענה

דוד ביטן:  זה נכון שראשי מועצות ונציגי עיריות כמו קריית שמונה וכולי פנו אלי ואמרתי להם שלא ידאגו, שיודיעו לאנשים שזה הולך להיות מטופל

דוד ביטן:  צריך להודיע למלונות

דוד ביטן:  על זה אין ויכוח

דוד ביטן:  גם אם הם צריכים לקנות ואין להם כסף לקנות אוכל, אבל בגדול נודיע להם

יעל דיין: אמרנו הפוך

יעל דיין:  יש המון כסף

דוד ביטן: עכשיו צחקתי

דוד ביטן:  אל תיקחי כל דבר ללב

דוד ביטן:       לגבי מה שהם טענו

דוד ביטן:  יש בעיה עם אלה שמתפזרים לבד

דוד ביטן:  לזה אין כרגע פתרון

דוד ביטן:  זה תלוי בכל ראש עיר או ראש מועצה, אם יש לו את המידע ואיך הוא מתכלל את זה

דוד ביטן:  אתם צריכים לחשוב על איזה פתרון גם מול הרשויות

דוד ביטן:  הרי אלה שנמצאים, לדעתי לא יכולים לפתור את הבעיה של החינוך

שמוליק קלמי: תושב שפונה, בחר להתפנות לקהילה, לצורך העניין עכשיו מישהו מאזור הדרום פינה את עצמו למשפחה בירושלים, על פניו - בהקשר של שירותי בריאות - הוא יכול לפנות בעיר לקופת חולים

דוד ביטן: בריאות, עזוב

דוד ביטן:  אני לא מדבר על בריאות

שמוליק קלמי: הסוגייה היא חינוך ורווחה

איילת סלע: אני לא מדברת על מי שבחר

איילת סלע:  אני מדברת על מי שהיה רוצה להיות ליד הקהילה שלו, לצורך העניין בשפיים, ואין לו מקום, ואז הוא נמצא במקום אחר ובמקום אחר זה לא אותו דבר כמו עם הקהילה

דוד ביטן: דיברנו על כך שעם הזמן הם ינסו לחבר את הקהילות לקהילה אחת

דוד ביטן:  בהתחלה פינו לאן שאפשר ועכשיו הם מנסים להסדיר את העניין

דוד ביטן:  זה דבר שניתן לפתרון אבל לוקח זמן

מטי צרפתי הרכבי: עוד סוגייה שעלתה בעניין הזה

מטי צרפתי הרכבי:  אנשים שנניח נמצאים במרחק לא גדול אחד מהשני והם באים נניח לשפיים לקבל שירותים, כאשר כל השירותים ניתנים בשפיים, אז הם נעים מהיכן שהם מוקמו לשפיים אבל אז הם לא זכאים להזנות ואז המלון מחייב את מי שאין לו את הצמיד שהוא לא ישן שם בארוחות הנוספות

מטי צרפתי הרכבי:  זו גם סוגייה שצריך לתת עליה את הדעת כי הם מגיעים לקבל את שירותי הקהילה במוקד המרכזי אבל הם לא נהנים למשל מארוחות מהן כולם נהנים

שמוליק קלמי: או שהם מקבלים 100 ו-200 שקלים

דוד ביטן: דברו איתו אחרי הישיבה

דוד ביטן:  תן להם 10 דקות אחרי הישיבה ותראה אם אתה יכול לפתור את הבעיות האלה

דוד ביטן:  תחשבו מה קורה עם האנשים האלה שנמצאים עכשיו בכל מקום ומקום

דוד ביטן:  אני לא מדבר על הקיבוצים בעוטף עזה אלא באופן כללי

דוד ביטן:  יש 80,000 כאלה שביקשו את הכסף, חלקם לדעתי נמצאים במקום המגורים שלהם ומקבלים את הכסף, חלקם הולכים למשפחות וחלקם שוכרים דירה או מקום כלשהו

דוד ביטן:  לגבי אלה, אם יש לכם נתונים, תראו מה אתם עושים איתם כי אלה לא קהילות שנמצאות בבתי מלון שקל לטפל בהן

דוד ביטן:       אני מבין שראש המועצה מטה אשר רצה לומר משהו

דוד ביטן:  הוא ב-זום

דוד ביטן:      התנועה הקיבוצית, אם לא יהיו לך פתרונות, תגידי לחברת הכנסת הרכבי והיא תגיד לנו

איילת סלע: תודה

אייל רייז: אדוני היושב ראש, אני משפטים

אייל רייז:  אני מברך על הדיון הקודם ועל הדיון הנוכחי

דוד ביטן: זה דיון רביעי

אייל רייז: אני תכללתי אצלנו את כל הנושא של הפינוי והקליטה של כ-13,000 תושבים של מטה אשר שפזורים מהדרום, משדה בוקר, ועד כפר הוד בצפון כולל מוקד בטבריה

אייל רייז:       אני ממליץ לך היושב ראש לקבוע קריטריון או אמירה ברורה שאומרת שבונים שותפות בין רשות מפנה לרשות קולטת כאשר לבנת היסוד במונחים צבאיים היא שבכל מוקד, בכל מלון, יהיה מנהל או מנהלת קהילה מקצועי בשכר שתמנה הרשות המפנה עם צוות צח"י

אייל רייז:  אנחנו מפעילים את זה, אנחנו עושים את זה, אנחנו בקשר עם החמ"ל בטבריה לדוגמה ועם ראש הרשות וזה עובד מצוין

אייל רייז:  אם תשכילו לתקצב את זה באמצעות משרד הפנים או כל משרד אחר, תראו ברכה לאורך זמן וכך תבנו את השותפות בעברית ולא באנגלית

אייל רייז:  שותפות באנגלית היא שאתה יורה ברגל אחת של השני

דוד ביטן: אני לא מבין את הבקשה

דוד ביטן:  הרשות הקולטת מחזיקה את האנשים והיא בקשר עם המלונות וכולי ולדעתי גם תקבל תקציב לעניין הזה

דוד ביטן:  אתה אומר שבעניין הזה צריך לתת תקציב גם לרשות המפנה?     

אייל רייז: אני ממליץ לך אדוני היושב ראש לתת תקציב לרשות המפנה שממשיכה להיות אחראית על התושבים שלה עד היום שאחרי המלחמה ומעבר לזה

אייל רייז:  אנחנו לרגע לא התנתקנו מהתושבים שלנו

אייל רייז:  המילה אחריות אצלנו מתחילה ב-א' ונגמרת ב-ת' ומה שבאמצע

אייל רייז:  אני ממליץ לך, כי זה כבר קורה בשטח, לתקצב נכון את הרשות המפנה, להעמיד אנשי מקצוע מטעמה בכל מלון - זה נקרא מנהל קהילת מלון - ולתקצב את זה

דוד ביטן: אי אפשר לעשות את זה פעמיים

דוד ביטן:  בכל מלון יש אנשים מהרשות הקולטת

דוד ביטן:  אתה אומר שנמנה גם אדם שלך ושנשפה אותך בתקציב

שמוליק קלמי: מנהל הקהילה הוא מהרשות אותה פינו

שמוליק קלמי:  הוא צודק

דוד ביטן: ואתם נותנים לזה תקציבים?     

שמוליק קלמי: הרשות עצמה ממנה את הבן אדם

אייל רייז: אני יכול להסביר מהשטח מה קורה

אלון שוסטר: רק להבהיר

אלון שוסטר:  לרשות הפולטת, נקרא לה כך, השולחת, המשלחת, יש לה עובדים שמקבלים שכר וחלקם הגדול מפונים והם נמצאים בשטח

אלון שוסטר:  הם יכולים להיות שם

אייל רייז: נכון

דוד ביטן: הם מקבלים שכר

אלון שוסטר: כן

דוד ביטן: צריך להוסיף?     

אלון שוסטר: לא

אייל רייז: אפשר להוסיף עוד משהו?     

דוד ביטן: כן

דוד ביטן:  תגיד מה שאתה רוצה

אייל רייז: אני ממש ממליץ לך בחום ובאהבה

אייל רייז:  אני אומר לך מהשטח כי אתה איש שטח

אייל רייז:  האנשים שלנו נמצאים במלונות, אנחנו הגדרנו בכל מלון מנהל קהילה בשכר, תקצבו את זה

אייל רייז:  הוא יודע לקלוט את האנשים המקצועיים מהרשות הקולטת שלפעמים באים לשעה ולפעמים לשעתיים כדי לייצר עשייה, אבל הם לא נמצאים שם ביום יום

אייל רייז:  לחבר את זה לחמ"לים בכל רשות ורשות

אייל רייז:  זה עובד במודל צח"י, במודל החוסן, כך אנחנו גם מאפשרים לנקלטים בתוך המלונות ליזום ולעשות דברים ולא רק לצפות שיבואו אליהם

אלון שוסטר: אני רוצה לשאול אותך

אלון שוסטר:  אתה מדבר על שכר לרשויות המשלחות?     

אייל רייז: כן

דוד ביטן: לעובדים

אלון שוסטר:  שהם לא עובדי רשות בשוטף

אייל רייז: אני אומר לכם עוד פעם

אייל רייז:  יש לנו ברשויות עובדים מסורים שהכשרנו אותם

אייל רייז:  הם יודעים לנהל צוותי צח"י וכמו שהם ניהלו צוות צח"י ביישוב, הם מנהלים את זה עכשיו במלון

אייל רייז:  הם צריכים להיות בשכר והם עובדים שלנו

אייל רייז:  הם מכירים את התושבים, הם יודעים לתת מענה לתושבים, התושבים מכירים אותם

אלון שוסטר: אני לא מצליח להבין מי לדעתך צריך לשלם עבור העובדים שהם עובדי הרשות שהם פליטים, שהם יצאו ממנה

אייל רייז: אני ממליץ להעביר את התקציב במקרה הזה למטה אשר כדי שאני אוכל להעסיק את העובדים במוקדים שלי

אלון שוסטר: איזה עובדים?     

דוד ביטן: העובדים האלה של מטה אשר מקבלים היום משכורת

אייל רייז: לא, הם לא מקבלים

אייל רייז:  אם יש לי חמישה יישובים, עכשיו הכפלתי יש לי 60 יישובים כי אני פרוס על הרבה מאוד מוקדים

אייל רייז:  אני גייסתי אנשים שעברו הכשרה

אייל רייז:  הם יודעים לנהל צחי, הם יודעים לנהל יישובים, הם מכירים

אלון שוסטר: נושא הצח"י, לפחות לגבי קווי העימות, בוודאי הדרומי, הם יכולים להתגייס למילואים דרך פיקוד העורף

אלון שוסטר:  שניים, לא יותר משניים, ליישוב

אלון שוסטר:  אם זה פותר את העניין, זה פותר

דוד ביטן: מטה אשר היא בתוך התשעה קילומטרים?     

אייל רייז: כן, אבל אתה מדבר על האנשים שלך שיוצאים

אייל רייז: אני אתן לכם דוגמה

אלון שוסטר: רגע

אלון שוסטר:  אתה מדבר על האנשים שלך

אלון שוסטר:  אם אלון מפונה, אתה רוצה שלאלון במקום שהוא נמצא יהיה איש צח"י בתשלום מהמדינה

אלון שוסטר:  נכון? שיעבור דרכך או לא משנה

אייל רייז: אני רוצה להוסיף עוד משפט

אייל רייז:  אני רוצה להגיד לכם שזה כבר קיים, רק המדינה לא מחוברת לזה וחבל

דוד ביטן: אתה מכיר את זה?     

שמוליק קלמי: זה מה שאמרתי בהתחלה

שמוליק קלמי:  זה ניהול קהילתי

שמוליק קלמי:  מה שאומר ראש המועצה, זה נכון

שמוליק קלמי:  הם מנהלים את בתי המלון

שמוליק קלמי:  בסוף אצלו אלה אנשי הצח"י, מהיישובים

שמוליק קלמי:  בסוף למועצה יש איקס יישובים

שמוליק קלמי:  היישוב התרכז במלון

שמוליק קלמי:  אמרנו עכשיו שאלון יהיו במצפה הימים בצפת או הם כבר שם

אייל רייז: הם לא שם והם גם לא יהיו שם אבל לא משנה

שמוליק קלמי: זו לפחות הייתה הדרישה של משרד התיירות, לפנות אותם לשם

אלון שוסטר: יש לך פתרון דרך פיקוד העורף לעניין הזה?     

אייל רייז: תן לי דקה לסיים את ההסבר

אלון שוסטר: בדרום זה עובד

אלון שוסטר:  בדרום שני אנשי צח"י מקבלים ויכולים להתגייס למילואים ולקבל משכורת מהמדינה

אייל רייז: תסלחו לי, אנחנו לא ממציאים כאן כרגע את התורה של המלחמה

אייל רייז:  אנחנו במלחמה

אייל רייז:  אני פיניתי יישוב, פיניתי שמונה כאלה, השארתי ביישוב את מחלקת ההגנה מתוגברת עם עובדים חיוניים בפיקוד של רב"ש או רבש"צ והורדתי את מנהל הקהילה ואת יושב ראש צח"י עם הקהילה המתפנה

אייל רייז:  זה מה שקורה עכשיו

אייל רייז:  כאשר קהילה מתפצלת ליותר ממוקד אחד, כי זה מה שקרה, במקום מנהל קהלה אחד – לכל קהילה יש עכשיו שלושה מנהלים

אייל רייז:  כיתתי את רגליי וגייסתי חוץ מאחד שיש לי עוד שניים

אייל רייז:  אני בא למדינה ואני מסביר שיש לי היום בכל מוקד איש מקצוע שלי שמנהל את המוקד, תחתיו יש את מי שמרכז את החינוך, את הבריאות, את הרווחה, את הכול

אייל רייז:  תכירו, זה מודל הצח"י

אייל רייז:  כך עובדים במלחמה, כך עובד חירום

דוד ביטן: כמה מפונים יש לך?     

אייל רייז: יש לי 13,000 מפונים

דוד ביטן: מהיישוב שלך?     

אייל רייז: מהמועצה

אלון שוסטר: אייל, אני רוצה לשאול אותך

אלון שוסטר:  יש כאן משהו לא בהיר

אלון שוסטר:  אתה רוצה מאיתנו משהו או אתה מספר ואומר שנלמד מכם?     

דוד ביטן: הוא רוצה תקציב

דוד ביטן:  אתה לא מבין?     

אלון שוסטר: אני לא יודע

אלון שוסטר:  זה מעורפל מדי

אלון שוסטר:  אם אתה מדבר על תקציב, אני אומר לך שאני קודם כל רוצה שתנצל את האפשרות דרך פיקוד העורף לגייס אותם

אלון שוסטר:  זה תקציב

אלון שוסטר:  זה כסף

אלון שוסטר:  לא אכפת לי איך קוראים לזה

אלון שוסטר:  שניים על כל יישוב

אלון שוסטר:  אתה אומר שאתה צריך שלושה, ארבעה? צריך לדעת מה הפער

אלון שוסטר:  עכשיו בוא נראה מקורות ושימושים

אלון שוסטר:  אני מציע שנדבר על זה

אייל רייז: 	לפני התקציב, אני רוצה להסביר מה קורה

אייל רייז:  יש מנהל קהילה, יושב ראש צח"י במלון, הוא יושב עם מנהל או מנהלת המלון, הוא יושב עם קב"ט המלון, יש לו תחתיו בהיררכיה על פי ההנחיות אחראי על חינוך, בריאות ורווחה

דוד ביטן: הבנו

דוד ביטן:  שוסטר, אנחנו סתם מאריכים את זה

אייל רייז: אם זה לא יעבוד לאורך זמן, זה פשוט ייכשל

אלון שוסטר: אני מקבל את הדבר העקרוני

אלון שוסטר:  עסקתי בזה אתמול מול מפקד פיקוד העורף ובכירים אחרים במערכת

אלון שוסטר:  הנושא של צח"י, בכך בוודאי שאייל צודק

אלון שוסטר:  אנחנו נכנסים לסיטואציה שהיא יותר ארוכה, לאירוע שהוא יותר ארוך מצוק איתן, הוא פרוס על שני מוקדים לפחות בכל הארץ, והפרספקטיבה – בוודאי בצפון – בעייתית

אלון שוסטר:  לכן ההתארגנות לאורך זמן שלא מבוססת על התנדבות חייבת להיכנס לראש ולהתחיל לחפש מקורות

דוד ביטן: יכול להיות

דוד ביטן:  אני לא מכיר את זה

דוד ביטן:  אני רואה שרח"ל כן מכירים את הסוגייה אבל זה לא מתוקצב

דוד ביטן:       האוצר, יש לך משהו להגיד?      

שמוליק קלמי: כמו שאמרתי בהתחלה, לכל הרשויות המפונות הקצינו איזשהו תקציב

שמוליק קלמי:  הרשויות בצפון קיבלו 35 מיליון שקלים מתוכם מטה אשר קיבלה כחמישה מיליון שקלים בגלל חלק מהצרכים האלה שעולים

שמוליק קלמי:  בהמשך אנחנו נקצה גם פעימה נוספת של תקציב לרשויות המפונות בצפון

דוד ביטן: אתה רואה שקיבלת תקציב

שמוליק קלמי: הם חיכו השבוע למשהו מסוים

דוד ביטן: שוסטר, אני מציע שתבדוק את מטה אשר מול רח"ל והאוצר

דוד ביטן:  תגיד לנו מה קורה

דוד ביטן:  אם יש פתרון, אז יש פתרון

אלון שוסטר: אני רק מחדד ואני קצת אסבך

אלון שוסטר:  מטה אשר היא הדוגמה המופלאה, הטובה, של אנשים שגם מתארגנים וגם מזהים את הפער

אלון שוסטר:  ברשויות אחרות עוד לא מזהים את הפער ולא מבינים

דוד ביטן: יש להם את מעלה יוסף ומי עוד? מרום הגליל?     

אלון שוסטר: יש ארבע-חמש מועצות אזוריות ויש עיריות

דוד ביטן: בדוק

דוד ביטן:  אתה רואה שהם קיבלו תקציב

דוד ביטן:  הם לא קיבלו ספציפית אלא נתנו להם באופן כללי

דוד ביטן:  הם צריכים לתמרן עם התקציב הזה

אייל רייז: לא ביקשתי תקציב

אייל רייז:  אני ביקשתי תפיסה

אייל רייז:  ביקשתי להרחיב תפיסה

דוד ביטן: עזוב

דוד ביטן:  אנחנו לא רח"ל ואנחנו לא פיקוד העורף

דוד ביטן:  אנחנו מדברים כרגע תכל'ס

דוד ביטן:  תכל'ס אתה אומר שנאלצת לעשות שינויים מסוימים וזה עולה לך כסף ואתה רוצה את התקציב

דוד ביטן:  זאת המשמעות של מה שאתה מבקש

דוד ביטן:  האוצר אומר לך שהוא כן נתן לך תקציב באופן כללי וגם הצרכים האלה נלקחו בחשבון

דוד ביטן:       אני לא רוצה להיכנס לזה כרגע

דוד ביטן:  שוסטר יבדוק את העניין יחד איתם וגם ידבר איתך

אייל רייז: מקובל

אייל רייז:      יש עוד נושא

אייל רייז:  אתה יודע כמוני שביתי הוא מבצרי

אייל רייז:  מי שמפונה ועוזב את הבית, זאת אופרציה אחרת

אייל רייז:  האנשים שלנו לא נמצאים בבית שלהם אבל הם רוצים במלון להרגיש בבית

אייל רייז:  אלה לא רק האנשים שלנו

אייל רייז:  תמצאו את הדרך עם משרד התיירות, עם מנהלי המלונות

אייל רייז:  בסוף לבית מגיעים לבקר סבא וסבתא, דוד ודודה או אורחים

אייל רייז:  כך מתנהל בית

אייל רייז:  עבור המפונה הוא לא קופסה

אייל רייז:  תמצאו מתווה עם סרטים כאלה וסרטים אחרים איך לאפשר גם בבית הזמני שאתה נמצא כרגע בחדר במלון לאפשר לקרובי משפחה לבוא ולבקר

אלון שוסטר: אני אדבר איתך

אלון שוסטר:  היה פה גם השר וגם הרמ"ט שלו

אלון שוסטר:  אני אחבר אותך אליהם

אלון שוסטר:  אני חושב שהם רוצים לסייע הם מצאו מסלולים

אלון שוסטר:  אני אדבר איתך גם על זה

דוד ביטן: בדרך כלל נפגשים בלובי, אבל אם כולם יושבים בלובי – אז אין היכן להיפגש

דוד ביטן:  אתה צודק בטענה

דוד ביטן:  היא בעייתית אבל לא לכל דבר יש פתרון

דוד ביטן:  צריך להבין שלא לכל דבר יש פתרון

דוד ביטן:  משתדלים לעשות את המקסימום

דוד ביטן:  לא נראה לי שיש לזה פתרון

דוד ביטן:  זה או בחדר או בלובי אבל המלון מלא ואין מקום בלובי

איילת סלע: זו בעיה מורכבת

איילת סלע:  אלה משפחות שנמצאות בחדר אחד עם ילדים מתבגרים

איילת סלע:  אלה באמת לא תנאים רגילים

דוד ביטן: לכן נתנו אופציה ואתם לא צריכים לזלזל בה

דוד ביטן:  הם מקבלים הרבה מאוד כסף

שמוליק קלמי: משרד התיירות עשה את ההסדר

דוד ביטן: לכן נתנו את האופציה הזאת, בגלל הבעיות האלה שאין להן פתרון

דוד ביטן:  אנשים לפעמים מעדיפים לא להיות במלון אלא ללכת למקום אחר שהוא הרבה יותר נוח או לא ללכת בכלל ולקבל את הכסף

אלון שוסטר: מנהל קהילה שלחצו אותו מהשטח האנשים שלו, אמר לי שהוא אומר להם שבחוף הים בעזה יותר קשה

דוד ביטן: זה נכון

דוד ביטן:  צריך להבין שלא לכל דבר יש פתרון

דוד ביטן:  אני רואה שלחלק מהדברים מצאו פתרונות

אלון שוסטר: היה רצון טוב כולל אירוח מצומצם מאוד של בני משפחה קרובים

שמוליק קלמי: אנקדוטה קטנה על קיבוץ סעד

שמוליק קלמי:  היינו במלון שלהם

שמוליק קלמי:  הם עם ניהול קהילתי שלהם, החצרנים שלהם עובדים בחצרנות של המלון ואנשי המטבח שלהם עובדים במטבח של המלון

שמוליק קלמי:  אין דבר כזה שתושב קיבוץ לא מפנה את הצלחת מהשולחן

שמוליק קלמי:  הם פשוט בנו שם סדר יום לתפארת של קהילה

דוד ביטן: רשויות מקומיות, יש לכם משהו לומר? יש לכם איזו בעיה שאתם רוצים להעלות? לא

דוד ביטן:  יש כאן מישהו שרצה להגיד משהו ולא אמר? לא

דוד ביטן:      	תשב עם התנועה הקיבוצית על הסיפור של העוטף

דוד ביטן:  הם צריכים לקבל רגישות מיוחדת

אלון שוסטר: אני רוצה מילה אחת אחרונה ליושב ראש

אלון שוסטר:  אני רוצה להודות לך ולעידית על ההחלטה שלכם, החלטה עקרונית, להתנפל על הנושא הזה ולהקדיש לו את כל הזמן שצריך

דוד ביטן: קיבלתי ביקורת מהתאחדות המלונות

אלון שוסטר: אני רוצה להודות לאנשים המצוינים שאנחנו רואים כאן

דוד ביטן: עזבו את הביקורת

דוד ביטן:  תתעלמו ממנה

דוד ביטן:  זה דבר חדש שלא היה, זה לוקח זמן אבל בסוף עשיתם את זה

דוד ביטן:  טיפלתם בבעיות

דוד ביטן:  מישיבה לישיבה ראינו איך הדברים נעשים

דוד ביטן:  כל הכבוד לכם

דוד ביטן:  זה שאנשים מתלוננים או שיש ביקורת בתקשורת, זה לא רלוונטי

דוד ביטן:  תתעלמו

דוד ביטן:  אתם עושים את העבודה, תמשיכו לעשות אותה לטובת מדינת ישראל

דוד ביטן:      אני מוותר לשר התיירות, במקום שיבוא לכאן ויגיד, אם יש לו נתונים, שיכתוב לנו ונשלח אותם לחברי הוועדה, לחברי הכנסת כדי שיראו את זה

דוד ביטן:      תודה רבה